องค์การขนส่งมวลชนกรุงเทพ จัดรถให้บริการฟรี 4 เส้นทาง อำนวยความสะดวกประชาชนไปร่วมสวดมนต์ในพิธีมหามงคล บำเพ็ญพระราชกุศลในวันที่ 22 กรกฎาคมนี้
องค์การขนส่งมวลชนกรุงเทพ จัดรถให้บริการฟรี 4 เส้นทาง อำนวยความสะดวกประชาชนไปร่วมสวดมนต์ในพิธีมหามงคล บำเพ็ญพระราชกุศลในวันที่ 22 กรกฎาคมนี้?นายสุระชัย เอี่ยมวชิรสกุล ผู้อำนวยการองค์การขนส่งมวลชนกรุงเทพ หรือ ขสมก. เปิดเผยว่า ด้วยพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้จัดพิธีมหามงคลบำเพ็ญพระราชกุศลอุทิศถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเจริญพระพุทธมนต์ถวายพระราชกุศล และพระพรชัยมงคลพระบาทสมเด็จพระเจ้าอยู่หัว เนื่องในโอกาสมหามงคลวันเฉลิมพระชนมพรรษา 28 กรกฎาคม 2562 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระนางเจ้าฯ พระบรมราชินี ณ พระลานพระราชวังดุสิต ในวันจันทร์ที่ 22 กรกฎาคมนี้ เวลา 18.00 น. ขสมก. ได้จัดเดินรถโดยสารเฉพาะกิจให้บริการฟรี จอดรับ - ส่งทุกป้าย จำนวน 4 เส้นทาง เพื่ออำนวยความสะดวกให้กับประชาชนที่จะเดินทางไปร่วมสวดมนต์ในพิธีดังกล่าวโดยเส้นทางที่ 1 อนุสาวรีย์ชัยสมรภูมิ ?จอดส่งที่หน้ากองทัพภาคที่ 1 ?ให้บริการ 5 คัน/เส้นทางที่ 2 หัวลำโพง จอดส่งที่หน้า บช.น. ??ให้บริการ 5 คัน /??เส้นทางที่ 3 สนามหลวง?จอดส่งที่หน้า บช.น.??ให้บริการ 5 คัน และเส้นทางที่ 4 วงเวียนใหญ่?จอดส่งที่หน้า บช.น.??ให้บริการ 5 คัน? ทั้งนี้ การจัดเดินรถโดยสารทั้ง 4 เส้นทาง รถคันแรกออก เวลา 15.00 น. รถคันสุดท้ายออก เวลา 17.00 น. ท่าปลายทาง คือพื้นที่จัดงานให้บริการเดินรถ จนกว่าจะส่งประชาชนออกจากพื้นที่หมด โดยระยะเวลาการปล่อยรถออกทุก10 นาที